**ДО ЗАИНТЕРЕСОВАНИТЕ СТРАНИ**

**ПОКАНА - ОБЯВЛЕНИЕ**

**за публично обществено обсъждане във връзка с изготвянето на проект на План за интегрирано развитие на Община Хаджидимово (ПИРО) за периода 2021-2027 г.**

**УВАЖАЕМИ ДАМИ И ГОСПОДА,**

В изпълнение на чл. 23 от Закон за регионално развитие (ЗРР) и чл.19, ал.1 от Правилника за прилагане на Закона за регионално развитие (ППЗРР), Община Хаджидимово е изготвила проект на **План за интегрирано развитие на Община Хаджидимово за периода 2021-2027 г.**

**[ВИЖ ТУК](http://docs.hadzhidimovo.com/PIRO-HD-21-27.pdf)**

В своята същност **Планът за интегрирано развитие на община Хаджидимово (ПИРО) 2021-2027 г.** е основополагащ, стратегически документ и важен инструмент за управлението на общината през следващите 7 (седем) години. Планът за интегрирано развитие на общината е със средносрочно действие, като времето за неговото изпълнение съвпада със следващия програмен период на ЕС 2021 - 2027 година.

Поради значимостта на настоящия план, който е важен, планов и стратегически документ, както и с цел спазване принципа на прозрачно управление и на основание чл.20, ал.1 от ППЗРР, всички заинтересовани лица могат да представят писмени предложения, становища и мнения по предложения проект до **29.06.2021 г.** на e-mail: obshtina\_hadjidimovo@mail.bg.

Водещ принцип при разработването на документа е партньорството със заинтересованите страни – организации, институции, икономически и социални партньори, както и с физически лица и представители на юридически лица, имащи отношение към развитието на общината.

**В тази връзка Общинска администрация Хаджидимово отправя настоящата покана за участие в публично обществено обсъждане на проект на Плана за интегрирано развитие на община Хаджидимово (ПИРО) 2021-2027 г., което ще се проведе на 29.06.2021 г. от 13.00 ч. в Заседателната зала на Общинския съвет.**

**Разчитаме на Вашето активно участие.**

Людмил Терзиев

Кмет на Община Хаджидимово